text: Hornkonsert í Eb-dur – Wolfgang Amadeus Mozart (1756 – 1791)
  Mozart, ið var eitt sonevnt undurbarn, var ein av størstu komponistum innan klassikan tónleik.
  Hóast hann fór av fold bert 35 ára gamal megnaði hann at avrika eitt stórbart lívsverk í tónleikinum.
  Hornkonsertirnar hjá Mozart verða spældar um allan heim. Hann skrivaði tær til sín góða vin Joseph Leutgeb. Hesar konsertir vóru skrivaðar soleiðis, at solisturin veruliga kundi sláa seg leysan og vísa hvussu dugnaligur hann var.
text: #000004
text: Niklas fekk bachelor- og masterútbúgving á lærda tónlistaháskúlanum í Keypmannahavn. Eftir loknan lestur fór hann til Schweiz og kom inn á orkesturakademiið hjá Orchestre de la Suisse Romande í Genève.
  Niklas hevur starvast sum fríyrkistónleikari í Danmark og Svøríki, men í 2021 gjørdist hann limur í Danmarks Underholdningsorkestur, har hann starvast í dag.
  Niklas er eisini limur í blásikvintettini V Coloris. Kvintettin hevur vunnið virðislønir í internationalum tónleikakappingum, m.a. triðju heiðursløn í Carl Nielsen International Chamber Music Competition 2019 og aðru heiðursløn í Bucharest International Music Competition 2019.
text: #000005
text: Symfoni nr. 1 – Sergej Sergejevitj Prokofiev (1891 – 1953)
  Sergej Sergejevitj Prokofjev varð borin í heim í Donetsk. Hann kom inn á konservatorii sum 13 ára gamal og sum 16 ára gaml skrivaði hann sína fyrstu klaversonatu.
  Í 1916-1917 skrivaði hann sína fyrstu symfoni, eisini nevnd ”Tann klassiska”. Verkið, ið er eitt av kendastu verkum hjá Prokofiev, bleiv fumframført í Petrograd tann 18. apríl 1918 i Petrograd, Prokofiev stjórnaði salvur orkestrinum.
text: #000007